اوستاد هاشم ترلان خستهخانادا … (سون دورومو)
خالقیمیزین مبارز شاعر اوغلو و آذربایجانین آذرلی گونلریندن یادگار اوستاد هاشم ترلان، دی آیینین ایکینجی گونو بئیین اینفاکتی کئچیرمیشدیر و ایتدیلیکده تهرانین “مهر” خستهخاناسیندا حکیملرین طبی نظارتی آلتیندادیر. تاسوفله ۹۰ یاشلی اوستادیمیزین دورومو، خستهلیگینین ایلک گونلریله مقایسهده آغیر کئچیر. بیز سئویملی اوستادیمیزا جان ساغلیغی و بیر داهادا ادبی اجتماعیاتیمیزدا اؤز آلوولو شعرلریله چیخیش ائتمهسینی آرزو ائدیریک.
سون دورومو(۱): اوستاد هاشم ترلانین دوروموندا یارانان یئنی پرابلئمدن اؤتری، دوشنبه گونو تهرانین “امام حسین” خستهخاناسینا کؤچورولدو. اوستادین اینفاکت پرابلئملریندن علاوه، آغ جییاریندا دا پرابلئم یارانیبدیر.(۱۱ دی)
سون دورومو(۲): اوستاد هاشم ترلان بئیین اینفاکتی زمینینده ایندیلیکده فیزیوتراپیا کئچیریر؛ آنجاق اونون آغ جییاریندا یارانان اینفئکسیا هلهلیک بیر پرابلئم کیمی دورور. اوستاد هلهده “امام حسین” خستهخاناسیندادیر.(۱۳ دی)
سون دورومو(۳): اوستادین بئیین اینفاکتیندان یارانان پرابلئملر او جوملهدن: یادداشیندا و دانیشیق طرزینده اولان قصورلاردا اومید وئریجی مثبت نیشانهلر گؤرونور. آنجاق آغ جییارینداکی اینفئکسیا و بدهنین ساغ حصهسینده یارانان سستلوق هلهلیک یئریندهدیر. اولا بیلسین بیر نئچه گوندن سونرا، خستهخانادان چیخاریلسین و درمان ایشلری ائوده داوام تاپسین.(۱۶ دی)
سون دورومو(۴): اوستاد هاشم ترلان سهشنبه گونو آخشام اوستو “امام حسین” خستهخاناسیندان بوراخیلیب و درمان ایشلرینین داوامی اوچون اؤز ائوینه کؤچدو. (۱۷دی)
azb_Arab azb_Arab azb_Arab azb_Arab azb_Arab azb_Arab